Niagara Folsas (JAV)
Niagara Folsas arba Najagara Folsas (angl. Niagara Falls) – miestas Jungtinių Amerikos Valstijų šiaurės rytuose, Niujorko valstijoje, Niagaros dešiniajame krante, prie Niagaros krioklio, priešais Kanados miestą Niagara Folsą. Vystomas turizmas. Yra 1941 m. atidarytas Vaivorykštės tiltas į Kanadą bei 1897 m. geležinkelio tiltas. Veikia Šv. Petro katalikų bažnyčia.